Jan Arlazorov

Jan Arlazorov (vene Ян Майорович Арлазоров) (26. august 1947 Moskva – 7. märts 2009 Moskva) oli vene teatri- ja estraadinäitleja. 

Ta sündis juudi advokaadi peres. Lõpetas Štšukini-nimelise teatrikooli, töötas algul Laste Keskteatris, 1970. aastate lõpust alates Mossoveti-nimelises teatris. 

Estraadil tegutses alates 1990. aastate algusest. 

Arlazorov suri pärast pikka ja rasket haigust 7. märtsil 2009 ja maeti 11. märtsil Moskva Vostrjakovo kalmistule.

Ta oli Vene Föderatsiooni teeneline kunstnik ja VI üleliidulise estraadiartistide konkursi laureaat.

Venemaa näitlejad
Vostrjakovo kalmistule maetud
Sündinud 1947
Surnud 2009